CELEX: 62012CN0462
Language: da
Date: 2012-10-12 00:00:00
Title: Sag C-462/12: Sag anlagt den 12. oktober 2012 — Europa-Kommissionen mod Ungarn

8.12.2012   
            
            
               DA
            
            
               Den Europæiske Unions Tidende
            
            
               C 379/18
            
         Sag anlagt den 12. oktober 2012 — Europa-Kommissionen mod Ungarn
   (Sag C-462/12)
   2012/C 379/30
   Processprog: ungarsk
   
      Parter
   
   
      Sagsøger: Europa-Kommissionen (ved G. Braun og K. Talabér-Ritz, som befuldmægtigede)
   
      Sagsøgt: Ungarn
   
      Sagsøgerens påstande
   
   
               1)
            
            
               Det fastslås, at Ungarn har tilsidesat sine forpligtelser i henhold til artikel 12 og 14 i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet),
               
                           —
                        
                        
                           idet Ungarn med vedtagelsen af lov nr. XCIV fra 2010 om den særlige afgift, som pålægges visse erhvervssektorer (Az egyes ágazatokat terhelő különadóról szóló 2010. évi XCIV törvény) pålægger virksomheder, der leverer telekommunikationstjenester i henhold til en generel tilladelse, at betale en særlig afgift
                        
                     
                           —
                        
                        
                           idet Ungarn undlod behørigt at underrette de berørte parter om, at den agtede at foretage ændringer med hensyn til de generelle tilladelser, rettigheder og betingelser [for anvendelse eller installering], og idet den ikke meddelte de berørte parter en rimelig frist til at fremføre deres synspunkter vedrørende de foreslåede ændringer.
                        
                     
         
               2)
            
            
               Ungarn tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Lov nr. XCIV fra 2010 om den særlige afgift, som pålægges visse erhvervssektorer (Az egyes ágazatokat terhelő különadóról szóló 2010. évi XCIV törvény) har indført en ny afgift, der betegnes en særlig afgift, som pålægges tre hovedsektorer i den ungarske økonomi — detailsalg, telekommunikationsvirksomhed og alle former for forretningsaktiviteter inden for energiforsyning — der skal betales af de berørte parter i tre på hinanden følgende år på grundlag af selskabets omsætning før skat.
   Til støtte for sin påstand om, at det fastslås, at der foreligger et traktatbrud, har Kommissionen fremført følgende anbringender og argumenter:
   
                
            
            
               Det anføres i Europa-Parlamentets og Rådets direktiv 2002/20/EF, at målet er gennem en harmonisering og forenkling af regler og vilkår for tilladelser at skabe et indre marked for elektroniske kommunikationsnet og -tjenester. Med henblik herpå fremhæver direktivet, at lovgiver er fast besluttet på, at de generelle tilladelsesordninger hverken fordrejer konkurrencen eller hindrer adgangen til markederne.
            
         
                
            
            
               Direktivet foreskriver regler vedrørende godkendelsesprocedurerne og indholdet af tilladelserne, herunder arten og størrelsen af de økonomiske byrder, der kan kræves for de nævnte procedurer. I overensstemmelse med artikel 12 må administrationsgebyrer, som afkræves elektroniske kommunikationstjenester, kun dække de administrationsomkostninger, der påløber som led i administration, kontrol og gennemførelse af den generelle tilladelsesordning, brugsrettigheder og særlige forpligtelser samt lovgivningsarbejde vedrørende udarbejdelse og gennemførelse af sekundær ret og administrative afgørelser.
            
         
                
            
            
               For så vidt angår den særlige afgift bærer elektroniske kommunikationstjenester — foruden administrations- og kontrolgebyrer — en anden økonomisk byrde, som når alt kommer til alt, og i strid med direktivets artikel 12, ikke er beregnet til at finansiere de administrationsomkostninger, der er forbundet med den generelle tilladelsesordning, men derimod bestemt til at dække udgifterne for det ungarske statsbudget.
            
         
                
            
            
               Det er Kommissionens opfattelse, at den således opkrævede særlige afgift har karakter af en byrde, som elektroniske kommunikationstjenester er omfattet af med hensyn til den generelle tilladelse, i betydelig grad forøger den økonomiske byrde, som udbydere af den nævnte tjeneste bærer, hindrer den frie udveksling af telekommunikationstjenester samt har til formål at finansiere omkostninger, der ikke er tilladte i henhold til direktivet, og som sådan er uforenelig med direktivets artikel 12.
            
         
                
            
            
               Endelig anfører Kommissionen, at Ungarn ikke i tilstrækkelig grad har meddelt de berørte parter sin hensigt om at ændre de generelle tilladelser, rettigheder og betingelser [for anvendelse eller installering] eller meddelt de berørte parter en rimelig frist til at fremføre deres synspunkter vedrørende de foreslåede ændringer. Ved denne fremgangsmåde har Ungarn tilsidesat sine forpligtelser i henhold til direktivets artikel 14.